Wen: ‘Die Towerfluit’ by die Brooklyn-teater(Foto: Verskaf) Die Brooklyn-teater het homself oor die afgelope agt jaar deeglik gevestig as ŉ leidende opera-venue in Suid-Afrika. Plaaslike en internasionale operasangers vind hier, in stylvolle produksies, hul voete op die planke. Die 2017 Salon Music-produksie van La Traviata (Verdi) met ses uitverkoopte sale was ŉ ongeëwenaarde triomf. Drie verskillende produksies van Die Towerfluit is reeds by die Brooklyn-teater aangebied en dit word nou opgevolg met nog ŉ splinternuwe produksie. Die Towerfluit is voorgeskryf as matriekvakmusiek en is die ideale werk om jong mense bekend te stel aan die wonderwêreld van opera. Daar is tydlose melodieë en ŉ mengsel van komiese en ernstige elemente wat hierdie opera so plesierig maak om te beleef. Die Towerfluit is ŉ nuwe produksie van die tydlose meesterwerk deur Mozart. Tinus Spies is die verhoogregisseur en Schalk van der Merwe is die dirigent. WEN: Drie gelukkige lesers kan elk ’n dubbelkaartjie wen na die vertoning van Die Towerfluit op Dinsdag 23 Januarie by die Brooklyn-teater in Pretoria, en nóg drie staan die kans om kaartjies te wen vir die vertoning op Donderdag 25 Januarie. Om in te skryf, stuur jou naam, van, kontaknommer, woonadres en antwoord na [email protected], en beantwoord die volgende vraag: Wie het Die Towerfluit gekomponeer? Die kompetisie sluit Donderdag 18 Januarie. Wenners word per e-pos in kennis gestel. Die kompetisie is gesluit.